CELEX: 32020D1831
Language: lt
Date: 1606694400000
Title: Tarybos sprendimas (ES) 2020/1831 2020 m. lapkričio 30 d. dėl pozicijos, kurios Europos Sąjungos vardu turi būti laikomasi Europos Sąjungos bei jos valstybių narių ir PAVB EPS valstybių ekonominės partnerystės susitarimu įsteigtoje Jungtinėje taryboje, dėl tam tikrų to susitarimo IV priede išvardytų referencinių kiekių koregavimo

2020 12 4   
               
               
                  LT
               
               
                  Europos Sąjungos oficialusis leidinys
               
               
                  L 409/36
               
            
         TARYBOS SPRENDIMAS (ES) 2020/1831
         2020 m. lapkričio 30 d.
         dėl pozicijos, kurios Europos Sąjungos vardu turi būti laikomasi Europos Sąjungos bei jos valstybių narių ir PAVB EPS valstybių ekonominės partnerystės susitarimu įsteigtoje Jungtinėje taryboje, dėl tam tikrų to susitarimo IV priede išvardytų referencinių kiekių koregavimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2016 m. birželio 10 d. Europos Sąjunga ir jos valstybės narės pasirašė Europos Sąjungos bei jos valstybių narių ir PAVB EPS valstybių ekonominės partnerystės susitarimą (1) (toliau – Susitarimas);
                  
               
                     (2)
                  
                  
                     kol Susitarimas įsigalios, jis santykiuose tarp Sąjungos bei jos valstybių narių ir Botsvanos Respublikos, Lesoto Karalystės, Namibijos Respublikos, Pietų Afrikos Respublikos ir buvusios Svazilendo Karalystės (dabar – Esvatinio Karalystė) buvo laikinai taikomas nuo 2016 m. spalio 10 d., o tarp Sąjungos bei jos valstybių narių ir Mozambiko Respublikos – nuo 2018 m. vasario 4 d.;
                  
               
                     (3)
                  
                  
                     pagal Susitarimo 102 straipsnio 1 dalį Jungtinė PAVB EPS valstybių ir ES taryba (toliau – Jungtinė taryba) gali priimti sprendimus visais Susitarimu reglamentuojamais klausimais;
                  
               
                     (4)
                  
                  
                     Susitarimo 35 straipsnyje nustatyta, kad Pietų Afrikos muitų sąjunga (toliau - PAMS) gali taikyti importo muitus kaip apsaugos priemonę, jei bet kuriuo dvylikos mėnesių laikotarpiu bet kurio Susitarimo IV priede nurodyto Sąjungos kilmės žemės ūkio produkto į PAMS importuojamas kiekis yra didesnis už tame priede nurodytą atitinkamo produkto referencinį kiekį;
                  
               
                     (5)
                  
                  
                     Susitarimo IV priedo 1 išnašoje numatyta galimybė proporcingai pakoreguoti žvaigždute pažymėtoms muitų tarifų eilutėms taikomus referencinius kiekius, jei Susitarimo įsigaliojimo data yra po 2015 m.;
                  
               
                     (6)
                  
                  
                     tikslinga nustatyti poziciją, kurios Sąjungos vardu turi būti laikomasi Jungtinėje taryboje, nes Jungtinės tarybos sprendimas dėl tam tikrų Susitarimo IV priede nustatytų referencinių kiekių koregavimo Sąjungai bus privalomas,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Europos Sąjungos bei jos valstybių narių ir PAVB EPS valstybių ekonominės partnerystės susitarimu (toliau – Susitarimas) įsteigtoje Jungtinėje taryboje (toliau – Jungtinė taryba), dėl Susitarimo IV priede išvardytų ir žvaigždute pažymėtų produktų tam tikrų referencinių kiekių koregavimo taikant Susitarimo 35 straipsnį, grindžiama atitinkamu Jungtinės tarybos sprendimo projektu (2).
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. lapkričio 30 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  OL L 250, 2016 9 16, p. 3.
         
            (2)  Žr. dokumentą ST 12376/20 (http://register.consilium.europa.eu).